b'\n_START_ARTICLE_\nFerdinand Duchatsch\n_START_SECTION_\n\xc5\xbdivljenjepis\n_START_PARAGRAPH_\nRojen je bil v Mariboru, v starem mestnem jedru. Njegov o\xc4\x8de, odvetnik dr. Franc Duchatsch je bil rojen Ptuj\xc4\x8dan, ki je mariborsko me\xc5\xa1\xc4\x8dansko pravico dobil leta 1832._NEWLINE_Od leta 1876 do 1880 je bil dr\xc5\xbeavnozborski poslanec mestne kurije Maribor - Ptuj, od leta 1878 do 1887 pa de\xc5\xbeelnozborski poslanec mestne kurije Maribor v Gradcu. Mariborski \xc5\xbeupan je bil od leta 1883 do 1885._NEWLINE_Umrl je leta 1887.\n_START_SECTION_\n\xc5\xbdupanovanje\n_START_PARAGRAPH_\nDr. Ferdinand Duchach je postal mariborski \xc5\xbeupan leta 1883._NEWLINE_V njegovem mandatu je pri\xc4\x8dela gradnja ob\xc4\x8dinske hranilnice na dana\xc5\xa1njem Slom\xc5\xa1kovem trgu (sedaj sede\xc5\xbe Univerze v Mariboru). Gradili so epidemi\xc4\x8dno voja\xc5\xa1ko bolni\xc5\xa1nico in dravsko brv za povezavo Koro\xc5\xa1kega in Studen\xc5\xa1kega predmestja (sedaj imenovano Studen\xc5\xa1ka brv). Na urejenem in zasajenem Slom\xc5\xa1kovem trgu je cesar Franc Jo\xc5\xbeef odkril spomenik admiralu Tegethoffu._NEWLINE_Leta 1883 je Karl Scherbaum v svojem mlinu instaliral elektri\xc4\x8dno razsvetljavo. To je tudi prva elektri\xc4\x8dna razsvetljava na slovenskih tleh._NEWLINE_\xc5\xbdupan dr. Duchatch je \xc5\xbeupanoval kratek \xc4\x8das: le dve leti. Zaradi bolezni je leta 1885 odstopil s polo\xc5\xbeaja.'